OpenLLM-France/wikimedia huggingface dataset:
# National Lampoon's Vacation

'National Lampoon's Vacation, 1983ko Harold Ramis estatubatuar zinema zuzendariak zuzendutako road movie komedia film bat da. National Lampoon umorezko aldizkarian argitaratutako John Hughes gidoigilearen "Vacation '58" kontakizun laburrean oinarritua dago. Chevy Chase, Beverly D'Angelo, Randy Quaid, Dana Barron, Anthony Michael Hall, John Candy, Imogene Coca, Christie Brinkley eta Jane Krakowski aktoreek antzeztu zuten.
Izandako arrakastaren ondorioz lau jarraipen izan zituen: National Lampoon's European Vacation (1984), Christmas Vacation (1989), Vegas Vacation (1997) eta Vacation (2015).
Denboraren poderioz, eta batez ere AEBetan, umorezko zinemazaleen artean kultuzko filma bilakatu zen.

## Argumentua

Oharra: Atal honek istorio osoa edo amaiera argitzen du.
AEB, Chicago hiriko auzune batean Griswoldarrak bizi dira, ohiko estatubatuar familia: Clark aita (Chevy Chase), Ellen ama (Beverly D'Angelo), eta bi seme-alabak Rusty (Anthony Michael Hall) eta Audrey (Dana Barron). Kaliforniako Walley World parke tematikoan atseden hartzea erabaki dute, hortaz beren oporraldia ongi prestatu dute, azken uneko ezustekorik egon ez dadin. Halere, heuren helmugara iristean, mota guztietako arazoak izango dituzte, beraz amestutako oporrak benetako amesgaiztoa bilakatuko dira.

## Aktoreak

* Chevy Chase: Clark W. Griswold
* Beverly D'Angelo: Ellen Griswold
* Imogene Coca: Izeba Edna
* Anthony Michael Hall: Russell "Rusty" Griswold
* Dana Barron: Audrey Griswold
* Randy Quaid: Lehengusin Eddie
* Miriam Flynn: Ellenen lehengusu Catherine
* Christie Brinkley: Ferrari gorriko neska
* John Candy: Russ Lasky
* Eddie Bracken: Roy Walley
* Brian Doyle-Murray: Kamp Komforteko harreragilea
* James Keach: Motozikletadun polizia
* Eugene Levy: Ed, auto saltzailea
* Frank McRae: Grover
* Jane Krakowski: Lehengusin Vicki
* John P. Navin Jr.: Lehengusu Dale

## Kanpo estekak

* IMDBko fitxa irakurgai (Ingelesez)
* Datuak: Q1219310
# National Lampoon's European Vacation

National Lampoon's European Vacation (euskaraz), 1985eko Amy Heckerling estatubatuarrak zuzendutako komedia film bat da. Chevy Chase, Beverly D'Angelo, Dana Hill,Jason Lively, Victor Lanoux eta Eric Idle aktoreek antzeztu zuten.
National Lampoon's Vacation (1983, National Lampoonen Oporrak) aurrekaria eta National Lampoon's Christmas Vacation (1989, National Lampoonen Eguberrietako Oporrak), Vegas Vacation (1997, Las Vegasko Oporrak) eta The Vacation (2015, Oporrak) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
AEB, Chicago, Clark Griswaldek (Chevy Chase) familiarekin oporrak pasatzeko asmoa du. Telebista lehiaketa batean Europarako bidai baten saria irabaztean, Grisworld familia kontinente zaharrean bi astetako oporraldia pasatzera joateko presta da: Erresuma Batua, Alemania, Frantzia eta Italia izango dira herrialde kaltetuak.

## Aktoreak

* Chevy Chase: Clark Griswald
* Beverly D'Angelo: Ellen Griswald
* Dana Hill: Audrey Griswald
* Jason Lively: Russell "Rusty" Griswald
* John Astin: Kent Winkdale
* Mel Smith: Londresko hoteleko managerra
* Robbie Coltrane: Bainugelako gizona
* Maureen Lipman: Oheko anderea
* William Zabka: Jack
* Willy Millowitsch: Fritz Spritz
* Erika Wackernagel: Helga Spritz
* Paul McDowell : Lehen motorzale ingelesa
* Ballard Berkeley: Bigarren motorzale ingelesa
* Eric Idle: Motorzale burua
* Victor Lanoux: Lapurra
* Massimo Sarchielli: Beste lapurra
* Moon Unit Zappa: Rustyren kaliforniar neska
* Claudia Neidig: Claudia, Rustyren alemaniar neska

## Kanpo estekak

* IMDBko fitxa irakurgai (Ingelesez)
* Datuak: Q1538224
# Alfer eta Gaizkileen Legea

Alfer eta Gaizkileen Legea (gaztelaniaz: Ley de vagos y maleantes), herri mailan "La Gandula" gisa ezagututa, Espainiako Ordena Penalaren lege bat izan zen. Bigarren Errepublikako Gorteek 1933ko abuztuaren 4an onartua, arloteen, nomaden, proxeneten eta antisozialtzat jotako beste portaera batzuen tratamenduari buruzkoa zen. Legea Bigarren Errepublikako talde politiko guztien adostasunez onartu zen. Geroago, homosexualak ere zapaltzeko diktadura frankistak 1954an aldatu eta gogortu egin zuen.
Delituak zigortzen ez zituen legea zenez, baizik eta delituak etorkizunean egitea saihesten saiatzen zena, ez zituen zigorrak jasotzen, baizik eta ustez arriskutsuak ziren gizabanakoak urruntzeko, kontrolatzeko eta atxikitzeko neurriak, haien arriskugarritasuna amaitu zela erabaki arte.
Haren erregelamendu-garapenak erabat indargabetu zuen legea, barneratze-eremuak sortuz, Alfer eta Gaizkileen Erreformatorio izenekoak. Baliabiderik gabeko pertsonen errepresiorako arbitrarioki erabiltzea ahalbidetu zuen, bai Espainiako Bigarren Errepublikan, baita frankismoan ere.
1970ean, frankistek indargabetu zuten eta Arriskugarritasunari eta Birgaitze Sozialari buruzko Legearekin ordezkatu zuten. Hau oso antzekoa zen terminoekin baina lege berriak bost urte arteko espetxe-barneratzeak edo eroetxeak ezartzen zizkien homosexualei eta gizarte-arriskutsutzat jotako beste gizabanako batzuei, «birgaitu» zitezen.

## Erreferentziak

* ↑ https://www.boe.es/datos/pdfs/BOE/1933/217/A00874-00877.pdf
* ↑ https://www.eldiario.es/canariasahora/premium-en-abierto/homosexuales-vagos-maleantes-peligrosos_1_3991002.html
* ↑ https://www.boe.es/datos/pdfs/BOE/1934/163/A01647-01647.pdf
* ↑ https://web.archive.org/web/20080511022507/http://www.boe.es/g/es/bases_datos/doc.php?coleccion=iberlex&id=1970%2F854&codmap=

## Kanpo estekak

* (Gaztelaniaz):1933ko Legearen testua.
* Datuak: Q9022079
# Emakume Antifaxisten Elkartea

Emakume Antifaxisten Elkartea (gaztelaniaz: Asociación de Mujeres Antifascistas -AMA- ezkerreko alderdietako emakumeak batzen zituen elkartea izan zen.
1933. urtean sortu zen Madrilen Alderdi Komunistaren iniziatibaz eta 1934ko udan, eratze batzarra ospatu zuen. Dolores Ibarruri elkartearen presidente zela, Parisen parte hartu zuen Parisen ospatu zen Gerraren eta Faxismoaren aurkako Munduko Komiteen kongresuan.
Urriko Iraultzan parte hartzeagatik, elkartea legez kanporatua izan zen, eta Langileen Umeen aldeko elkartea, Pro Infancia Obrera gazteleraz, izena izatera pasa zen. 1936an Fronte Popularraren hauteskunde kanpainan, hasierako izenera bueltatu zen elkartea.
Gerra Zibilean zehar, Emakume Antifaxisten Elkarteak hiru komite izan zituen, Madrilen, Katalunian ( L’Unió de Dones izenpean) eta Euskal Herrian, Bilbon kokatua.
Euskal Herriko komitea, 1937ko urtarrilaren 10ean sortu zen, gerratearen erdian eta Lehen Eusko Jaurlaritza sortu zenetik hiru hilabetetara.
Elkartearen batzordea Euskal Herriko ezkerreko alderdi ezberdinetako ordezkaritza anitz batek osatu zuen.

## Euskal Herriko komitearen Batzordea

* Lehendakaria: Florentina Tasende (Eusko Emakume Ekintza, EAE-ANV)
* Lehendakariordea: Concha García Maillo (Círculo Femenino, PSOE)
* Idazkaria: Faustina Baliño (Hogar de la Mujer Moderna)
* Batzordekideak: Astrea Barrios (Gazteria Sozialista Bateratuak), Lucía Pérez (PC), Maribel Larrañaga (Gipuzkoako emakumeen ordezkari bezala), Concha Ostondoa (Nafarroako emakumeen ordezkari bezala) eta María Sanromá (Iberiar Federazio Anarkista).

## Mujeres aldizkaria

Elkartearen eginkizun garrantzitsuenetako bat Mujeres aldizkaria kaleratzea izan zen.
# Tartariar xerra

Tartariar xerra (frantsesezko steak tartare izenez ere ezaguna) zaldiki edo behiki gordin eta xehetuz sukaldutako plater bat da. Oso fin xehetutako tipula, kaparrondo eta osagaiez lagundurik zerbitzatzen da, antzinatik piperbeltza eta Worcestershire saltsa ere gehitzen zaizkio, eta batzuetan arrautza gorringo bat ere ipintzen zaio.

## Tartariarren jakia

Ustez, tartariarren usadiozko jakia da, beren ohiko zaldi ibilbide luzeetan jateko jaki ezin egokiagoa baitzen: zaldiren bat zahartu edo ibilaldiaren ondorioz nekatua edo guztiz akitua gelditzen zenean, berau sakrifikatu, bere okela odolgabetu eta bi hatz lodierako xerretan ebakitzen zuten. Xerrei alde batetik gatza eman ondoren beren zaldien zelapean sartu eta bi orduko ibilaldia egin ondoren, bertatik atera eta xerren beste aldeari gatza ematen zioten, berriz ere xerrak zelapean gordetzeko. Beste bi ordu igaro ostean, azkenean xerrak garbitu, eta jada lau orduz ondutako eta odolgabetutako xerrak jateko prest zeuden.

## Aipamena

Ziurrenik, Mendebaldean jaki honen izatearen lehen aipamena egin zuen pertsona Marko Polo italiar bidaiaria izan zen, Marko Poloren bidaiak liburuko Karagian probintziari eskainitako CXIX atalean:
| « | "Bertakoek oilasko, aker eta bufalo haragi gordina jaten dute. Behartsuak harategira doaz, aberean berez zintzilik dagoen bezala gibel gordina hartu, pusketan ebaki, eta tipula saltsetan jaten dute. Eta gainontzekoek ere honelaxe jaten dute. Eta jauntxoek ere haragi gordina jaten dute, baina xehetuarazi eta tipula saltsa eta espeziez lagunduarazten dute, sekulako gose irrikaz janez, geuk haragi egosiarekin egiten dugun legez" | » |
| Marko Poloren bidaiak, CXIX atala ||

## Kanpo estekak

* Datuak: Q749593
* Multimedia: Steak tartare / Q749593
# Der Sieg des Glaubens

Der Sieg des Glaubens (eusk. 'Federaren garaipena') Leni Riefenstahlek egindako propaganda film dokumentala izan zen. Alemania Naziaren Propaganda Ministerioak kontratatua, Riefenstahlek 1933ko abuztuaren 30 eta irailaren 3 artean Nurenbergen egindako NSDAP alderdiaren 5. biltzarra grabatu zuen.

## Erreferentziak

* ↑ Kershaw, Ian. (1987). 'The 'Hitler Myth': Image ad Reality in the Third Reich. Oxford: Oxford University Press, 69-70 or. ISBN 0-19-282234-9..

## Kanpo estekak

* Datuak: Q700206
* Multimedia: The Victory of Faith / Q700206
# Das Testament des Dr. Mabuse

Das Testament des Dr. Mabuse Fritz Langek 1933an Alemanian zuzendutako filma da. 1922an Dr. Mabuse Der Spieler egindako lanaren jarraipena da, eta pertsonaia eta aktoreetako asko bigarren honetan ere agertu ziren. Langen bigarren film soinuduna izan zen, eta emazte izan zuen Thea von Harbourekin lankidetzan eginiko azken ekoizpena. Joseph Goebbelsek, ikusleek nolako harrera egingo zioten beldur, banaketa debekatu zuen. Zabalkunde handiagoa izate aldera Langek berak zuzendu zuen filmaren frantsesezko bertsioa, aktoreak beste batzuk baziren ere: Le Testament du Dr. Mabuse. Eta 1960koa da Die Tausend Augen Des Dr. Mabuse, Langek berak zuzendu eta pertsonaiari eskainitako hirugarren partea; zinemagilearen azken lana izan zen.

## Aktoreak

* Rudolf Klein-Rogge ... Mabuse doktorea
* Otto Wernicke ... Lohmann inspektorea
* Karl Meixner ... Hofmeister detektibea
* Oscar Beregi Sr. ... Baum irakaslea
* Theodor Loos ... Kramm doktorea
* Gustav Diessl ... Thomas Kent
* Wera Liessem ... Lilli
* Rudolf Schündler ... Hardy
* Oskar Höcker ... Bredow
* Theo Lingen ... Karetzki
* Hadrian Maria Netto ... Nicolai Griforiew
* Camilla Spira ... Juwelen-Anna
* Georg John ... Baum irakaslearen morroia

## Kanpo estekak

* (Ingelesez) Filma IMDB atarian
* (Ingelesez) Filma IMDB atarian, frantsesezko bertsioa
* Datuak: Q701551
# National Lampoon's Christmas Vacation

National Lampoon's Vacation, 1997ko Jeremiah S. Chechik kanadarrak zuzendutako eguberriei buruzko komedia film bat da. Chevy Chase, Beverly D'Angelo, Randy Quaid, Miriam Flynn, William Hickey, Mae Questel, Diane Ladd, John Randolph, E.G. Marshall, Doris Roberts, Juliette Lewis eta Johnny Galecki aktoreek antzeztu zuten.
National Lampoon's Vacation (1983) eta National Lampoon's European Vacation (1985) aurrekariak eta Vegas Vacation (1997) eta Vacation (2015) jarraipenak dauzka.

## Argumentua

Oharra: Atal honek istorio osoa edo amaiera argitzen du.
AEB, Chicago, Clark Griswold (Chevy Chase) eguberrietako espiritu eskuzabal eta sentimentalak hauspotuta, bere familia ezusteko festa handi batez txunditu nahi du. Zortea ez du lagun izan ohi eta oraingoan ere antzera gertatuko zaio, hondamendi ero eta xelebre saila batek Clarken ezustekoa kaosean bilakatuko dute.

## Aktoreak

* Chevy Chase: Clark Sparky Griswold
* Beverly D'Angelo: Ellen Griswold
* Juliette Lewis: Audrey Griswold
* Johnny Galecki: Russell Rusty Griswold
* John Randolph: Clark Wilhelm Griswold pare
* Diane Ladd: Nora Griswold
* E. G. Marshall: Art Smith
* Doris Roberts: Frances Smith
* Randy Quaid: Eddie Johnson
* Miriam Flynn: Catherine Johnson
* Cody Burger: Rocky Johnson
* Ellen Hamilton Latzen: Ruby Sua Johnson
* William Hickey: Oncle Lewis
* Mae Questel: Izena Bethany
* Sam McMurray: Bill
* Nicholas Guest: Todd Chester
* Julia Louis-Dreyfus: Margo Chester
* Nicolette Scorsese: Mary, barne arropa saltzailea
* Keith MacKechnie: Banatzailea
* Brian Doyle-Murray: Frank Shirley, nagusia
* Natalia Nogulich: Helen Shirley, nagusiaren emaztea

## Kanpo estekak

* IMDBko fitxa irakurgai (Ingelesez)
* Datuak: Q1421476
# Arkumea txilindron erara

Arkumea txilindron eran euskal gastronomiako ohiko plateretako bat da (Aragoin eta Errioxan ere ohikoa da). Arkume zatiak, txilindron (barazkiak eta tomate) saltsaz osatutako erregosi bat da. Bero zerbitzatzen dute, eta nahiz eta ohikoena udaberrian jatea izan, gaur egun urte osoz jan liteke.

## Ezaugarriak

Plater honen usain nagusiena bertan erabiltzen diren piper eta txorixo piperrek ematen diote. Errezetaren arabera, arkume hanka erabili ohi da. Txilindronaren prestaketak sukalde adituen artean eztabaida pizten du, batez ere tomate saltsa erabili behar den ala ez erabakitzeko unean. Dena dela, tomate, piper eta tipula daraman gisatu bat da. Patataz lagundurik doa eta buztin-ontzi batean oso bero zerbitzatu ohi da.

## Iku gainera

* Arkume errea
* Amuarraina nafar erara

## Bitxikeriak

* Euskal Herria eta Iruñean egon zen denboraldietan zehar, Ernest Hemingway idazlearen plater gustukoenetako bat izan zen..

## Erreferentziak

* ↑ Pérez Gutiérrez, Dionisio. (1929). Cocina de Aragón. in: Guia del buen comer español. Madril.
* ↑ José María Iribarren, (1984), Hemingway y los Sanfermines

## Kanpo estekak

* Datuak: Q2826923
# Irlandar erregosi

Irlandar erregosia (ingelesez: Irish Stew; irlanderaz: Stobhach Gaelach) Irlandako plater bat da, ziurrenik mundu mailan irlandar gastronomiako plater ospetsuena izango da. Arkumeki edo bildoskizko erregosia da, honi lursagarrak, tipula, azenarioa eta perrexila gehitzen zaizkiolarik.

## Errezeta

Gaur egungo errezeta familia edota lekuaren arabera osagai ezberdinak izan ditzake, bereziki barazkiei dagokienez, baina funtsean honako hau da:

### Osagaiak

* 1,5 kg arkume/bildots txuleta
* 4 tipula
* 4 lursagar
* Azenarioak ere gehitu hala nahi izanez gero

### Prestaketa

* Arkume edo bildotsa ez da garbitzen, honela berarekin bat dakarren koipeak azken erregosia koipezteko.
* Lursagar eta tipula osoak jarri eta eltzea hauekin osatutako geruza batez bete.
* Arkume/Bildotsa aurreko geruzaren gainean jarri eta piperra, ezkaia eta gatza gehitu.
* Arkume/Bildotsaren gainean lursagar eta tipulez osatutako beste geruza bat ipini.
* Gasdun ura gehitu, azken tipula eta lursagarrez osatutako geruza estali arte.
* Haragia samurtu arte 5 orduz irakiten utzi.

## Kanpo estekak

* Irlandar erregosiaren errezeta (Ingelesez)
* Datuak: Q755730
* Multimedia: Irish stew / Q755730
# Sfiha

Sfiha (arabieraz: صفيحة‎, ṣafīḥa) Sortaldeko herrialdeetan tipikoa den ogi zapala da. Arkumeki egosita, sarritan perrexil, tipula, tomate eta pinaziekin eta espeziaz gozatua prestatzen dute. Manakish eta lahmacunkin lotura estua du.
Argentinan (esfiha edo esfirra) eta Brasilen (sfija) ezaguna ere bada, Sortaldeko emigranteek bertara barruratu baitute.

## Erreferentziak

* ↑ (Ingelesez) The World's Best Street Food: Where to Find it & How to Make it. Lonely Planet 2012-8-1 ISBN 978-1-74321-664-4..
* ↑ (Ingelesez) Marks, Gil. (2010-11-17). Encyclopedia of Jewish Food. HMH ISBN 978-0-544-18631-6..
* ↑ (Ingelesez) Karam, John Tofik. (2008-3-14). Another Arabesque: Syrian-Lebanese Ethnicity in Neoliberal Brazil. Temple University Press, 127–128 or. ISBN 978-1-59213-541-7..

## Kanpo estekak

* Datuak: Q2573204
* Multimedia: Sfiha / Q2573204
# Mendabiako Nafarroako kateak

Mendabiako Nafarroako kateak Mendabiako Legardako baselizan gordetzen diren erlikia bat dira; Nafarroako Kateen ustezko katebegi zatia.

## Kondaira

Navas de Tolosako (Jaen) guduan, 1212ko uztailaren 16an, Antso VII.a Azkarrak, Gaztela eta Aragoiko erregeekin batera, hirurak Miramamolin errege mairuaren aurka gogor borrokatu ziren. Garaipen handia lortu zuten islamaren aurka. Guduaren ondoren, harrapakin handi bat jaso zuten. Antso VII.a Azkarra erregeak, bere aberastasun zatiaz gain, errege-denda inguratzen zuten kate eta burdin sare zatiak ekarri zituen Nafarroara ospil gisa.
Nafarroako erregeak Ama Birjinari eskainitako santutegi garrantzitsuenetan jartzeko agindu zuen, Karmengo Amaren egunean lortutako garaipena eskertzeko.
Erregearekin zihoazen zaldunetako bat, don Gomez Garces, Mendabiako jauna zen eta erregearen estandartearen alfereza. Zaldun honi esker, litekeena da kateen zati bat Legardako Andre Mariaren tenplura, hau da, Legardako baselizara ekarri izana, gaur egun bertan baitaude.

## Erlikiak

Mendabian gordetzen diren Nafarroako Kateen katebegiez gain, Nafarroako beste tenplu batzuetan ere badira katebegiak:
* Orreagako Kolegiatan, bertan dagoen Antso VII.aren panteoian, bi zati gordetzen dira.
* Tuterako Katedralean, erretaula nagusiaren ezkerreko azpiko aldean, beste zati bat dago.
* Nafarroako Diputazioaren Jauregian beste zati bat dago.

## Erreferentziak

[aldatu | aldatu iturburu kodea]
* ↑ $^a$ $^b$ (Ingelesez) «Mendavia su pasado by AytoMendavia - Issuu» issuu.com 2018-03-27 (Noiz kontsultatua: 2025-02-14).
* ↑ Asunción, Julio. «Arte, Historia y curiosidades: LAS CADENAS DE NAVARRA: ¿Dónde están?» Arte, Historia y curiosidades (Noiz kontsultatua: 2025-02-14).
* ↑ (Gaztelaniaz) Navarra, Trip. (2018-04-16). «Cadenas de Navarra y Batalla de Navas de Tolosa» TripNavarra Tours (Noiz kontsultatua: 2025-02-14).
* ↑ «Palacio provincial en Pamplona. Cadenas de la batalla de las Navas de Tolosa. - navarra.es» www.navarra.es (Noiz kontsultatua: 2025-02-14).

## Kanpo estekak

* Datuak: Q132348796
# Beshbarmak

Beshbarmak (kirgizeraz: бешбармак, baxkireraz: бишбармаҡ) Erdialdeko Asiako plater tradizionala da. Kirgizistan eta Kazakhstan herrialdetan plater nazionala da.

## Izenak

Izenak kirgizeraz "bost" (беш, besh) "hatz" (бармак, barmak) esan nahi du, izan ere eskuko hatzak erabiliz jaten baita. Beste izen batzuk ere baditu: naryn, turama, dograma edota kullama.

## Historia

Erdialdeko Asiako platerak bizitza nomadari estuki loturik daude. Garai hartako estepa zabaletako biztanleek haien animaliekiko zuten menpekotasuna handia zen, horregatik haragidun platerak izaten dira beti. Sobietar literaturak berreskuratu zituen plater hauek, giza talde nomaden eta errusiar kolonoen dikotomia nabarmendu nahian.

## Osagaiak eta prestaketa

Beshbarmak fin-fin xehatutako haragi egosiarekin egin ohi da, gehienetan arkume haragia izaten da, batzuetan zaldi haragia ere bai. Fideoekin eta chyk izeneko tipula saltsa batekin nahastua ateratzen da.
Plater honekin ak-nan (tipuladun ogia) eta shorpo arkume salda zerbitzatzen da kese izeneko katilutan.

## Zerbitzatzeko errituala

Zerbitzatzeko orduan erritual bat jarraitzen da. Mahaikide ohoragarrienari kasan batean egositako ardi-burua (koy-bash) aurkezten zaio. Mahaikide honek ardiaren gorputza zatitu eta gainerako mahaikideei ematen dizkie.
Gizonik zaharrenek jambash-a jasotzen dute, izter hezurra. Emakume zaharrenek eta errespetatuenek kuiruk edo kuymulchak, buztaneko hezurra. Hankak eta sorbaldak heldu gazteenei aurkezten zaizkie, eta hezur txikienak etxeko errainentzat gordetzen dira. Omurtka, bizkarrezurra, haurrei ematen zaie.

## Erreferentziak

* 1 2 3 «Beshbarmak: Five Finger Food - Edge : Kazakhstan» web.archive.org 2022-04-08 (Noiz kontsultatua: 2025-03-11).
* ↑ (Ingelesez) Laumulin, Chokan; Laumulin, Murat. (2009-08-01). The Kazakhs: Children of the Steppes. Global Oriental ISBN 978-90-04-21301-2. (Noiz kontsultatua: 2025-03-11).

## Kanpo estekak

* Datuak: Q663306
* Multimedia: Beshbarmak / Q663306
# Guadalajarako bandera

Guadalajarako bandera :
| Erabilera | |
| Proportzioa | 4:7 |
| Erabakia | 2021 |
| Koloreak | Urdina Horia |
Guadalajarako bandera 2021ko maiatzaren 4n erabakitakoa da. Neurri bereko hiru zutabez osatuta dago: urdina eta horia. Banderaren erdian Guadalajarako armarria dauka.
Banderak kolore hauek ditu, arrazoi honengatik:
* urdina: jendea zerbitzatu.
* horia: on egin behartsuei.

## Erreferentziak

* ↑ Transparencia Colomos (2025): Bando Municipal de Guadalajara., 2025.
* ↑ Flags of the World (2024): Guadalajara, Jalisco, Mexico, 2024.

## Kanpo estekak

* Datuak: Q5456747
* Multimedia: Symbols of Guadalajara, Mexico / Q5456747
# Deng Haiyang

Deng Haiyang (1984ko urriaren 15a) atleta da. Txinako Herri Errepublika ordezkatu zuen 2008ko Udako Olinpiar Jokoetan.

## Erreferentziak

* ↑ Deng Haiyang
* ↑ Haiyang DENG

## Kanpo estekak

* Datuak: Q5256918
# Deng Zhijian

Deng Zhijian (2002ko martxoaren 5a) atleta da. Txinako Herri Errepublika ordezkatu zuen 2024ko Udako Olinpiar Jokoetan.

## Erreferentziak

* ↑ Zhijian DENG

## Kanpo estekak

* Datuak: Q123034374
# Dong Bin

Dong Bin (Changsha, 1988ko azaroaren 22a) atleta da. Txinako Herri Errepublika ordezkatu zuen 2012ko Udako Olinpiar Jokoetan eta 2016ko Udako Olinpiar Jokoetan.

## Erreferentziak

* ↑ Dong Bin
* ↑ Bin DONG

## Kanpo estekak

* Datuak: Q1241250
* Multimedia: Dong Bin / Q1241250
# Dong Guojian

Dong Guojian (Dali, 1987ko martxoaren 16a) atleta da. Txinako Herri Errepublika ordezkatu zuen 2012ko Udako Olinpiar Jokoetan, 2016ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Dong Guojian
* ↑ Guojian DONG

## Kanpo estekak

* Datuak: Q5295728
* Multimedia: Dong Guojian / Q5295728
# The Dark Half

The Dark Half, euskaraz Erdi Iluna, 1989ko Stephen King estatubatuar idazlearen beldurrezko eleberri bat da. 1989ko urriaren 2an argitaratua izan zen.
1989ko eleberri salduena izan zen, Tom Clancy estatubatuar idazlearen Clear and Present Danger eleberriaren ondoren.

## Argumentua

Thad Beaumont idazleak "Bapateko Dantzariak" bere eleberria AEBetako Literatura Sari Nazionalerako hautagaia izan eta galtzean, haren emaztearen aholkuei jaramon egin eta George Stark ezizenez hainbat thriller ilun eta odoltsu argitaratuko ditu. Baina behin saila amaituta bere "beste niaz" desegitea kostatu eta fikziozkoa izatetik lagako du.
Alan Pangborn polizia komisaria Thaden etxean agertu eta hilketa bortitz baten egiletza egozten dionean, Thadek ukatu eta bere etxetik hurbil jazo diren hilketak nahiz bere eleberrietako protagonista zitalarekin zer ikustekorik ez duela frogatu beharko du. Baina nola azaldu bere hatz aztarna odoltsuak hilketen eszenatokietan agertu izana?

## Zinema

* The Dark Half (1993)
* Datuak: Q845944
# Détresse et Charité

Détresse et Charité Georges Méliès zinemagilearen film mutua da, 1904. urtekoa. Rachel Gillet eta Georges Méliès aktoreek antzeztu zuten.

## Aktoreak

* Rachel Gillet
* Georges Méliès

## Erreferentziak

* ↑ Philippe Rège. Encyclopedia of French Film Directors, Volume 1
* ↑ The Christmas Angel

## Kanpo estekak

* imdb.com
# Le Voyage à travers l'impossible

Le Voyage à travers l'impossible Georges Méliès zinemagilearen film mutua da, 1904. urtekoa. Georges Méliès, Fernande Albany eta May de Lavergne aktoreek antzeztu zuten.

## Aktoreak

* Georges Méliès: Crazyloff
* Fernande Albany: Mrs. Polehunter
* May de Lavergne
* Jehanne d'Alcy

## Erreferentziak

* ↑ Philippe Rège. Encyclopedia of French Film Directors, Volume 1
* ↑ THE IMPOSSIBLE VOYAGE

## Kanpo estekak

* imdb.com
# Un miracle sous l'inquisition

Un miracle sous l'inquisition Georges Méliès zinemagilearen film mutua da, 1904. urtekoa. Georges Méliès eta Mlle. Bodson aktoreek antzeztu zuten.

## Aktoreak

* Georges Méliès
* Mlle. Bodson

## Erreferentziak

* ↑ Philippe Rège. Encyclopedia of French Film Directors, Volume 1
* ↑ A MIRACLE UNDER THE INQUISITION

## Kanpo estekak

* imdb.com